Gedagte vir die dag: Laat Hom toe om te werkFoto: pixabay.com Dis God wat die gewilligheid en die vermoë in julle bewerk om te handel volgens wat Hy graag wil hê! (Filippense 2:13) God dwing jou nie om te verander nie. Wanneer jy Hom in jou lewe innooi, gee jy Hom toestemming om jou deur sy krag te verander. As jy deur jou eie krag probeer verander, sal jy nie goeie resultate verkry nie, maar ontmoedig raak. Laat die krag van God eerder die werk van transformasie in jou begin doen wat ’n leeftyd lank sal duur. Jy sal duidelike veranderings in jou lewe sien wanneer jy God toelaat om sy werk in jou te doen. Hoe kan jy God toelaat om jou van binne af te verander?